





XXIII. évfolyam 1. szám - 2023. március 22.

**A Móra Ferenc Közművelődési Egyesület**

2022. évi munkájáról

**Kállainé Vereb Mária elnök beszámolója**

**Január 12.**
Részt vettünk és koszorúztunk a **Doni megemlékezés**en**.**

**Január 20.**

A magyar kultúra napjaalkalmából **Himnusz-mondó** versenyt tartottunk középiskolásoknak.

**Február 8.**

**4 órás felolvasódélelőttöt szerveztünk** a városi könyvtárral közösen **Móra Ferenc műveiből** általános iskolásoknak**.**

**Február 8.**

Részt vettünk és koszorúztunk **Móra Ferenc Daru utcai szobrá**nál, valamint a Móra téri Móra-szobornál, ahol Kapus Béláné tartott emlékezést.

**Február 9.**

**Móra felolvasódélutánt tartottunk a** Közművelődési Egyesület, a Móra Társaság és a nyugdíjas klubok tagjaival a Hattyúházban Móra Ferenc *Dióbél királyfi* című művéből.

**Február 15.**

A **Petőfi-emlékév** jegyében meghirdettük ***A mi Petőfink*** című Bács-Kiskun megyei **Petőfi-emlékhelyek diákcsoportjainak találkozóját.**

**Március 7.**

Koszorúztunk **Holló László születésének 135. évfordulójá**nPetőfi téri mellszobránál.

**Március 23.**

A Petőfi-emlékévben ***Töltsünk el egy órátPetőfi kutatóink „társaságában”* -** az Ótemplomkertben lévő domborműveiknél emlékeztünk **Szirák Ferenc, dr.Szerelemhegyi Károly, Szalay Gyula,dr. Mezősi Károly** évfordulói alkalmából. Jeles Petőfi-kutatóinkat méltatták: Kállainé Vereb Mária, dr. Kőfalviné dr. Ónodi Márta, Laczkóné dr. Szabó Klára, Mayer Lászlóné. A sétát vezette: Kapus Béláné.

**Április 8.**

**Megtartottuk évi rendes közgyűlésünket.**

**Április 11.**

**Petőfi-felolvasónap**ot tartottunk a költészet napja alkalmából a könyvtárral közös szervezésben. Ekkor hirdettük meg a könyvtárral közösen kiírt *Petőfi-vers illusztrációs pályázat*unkat az általános iskolák alsó tagozatos tanulóinak.

**Április 27.**

**Solti Károly**ra Kapus Béláné elnökünk emlékezett szülőházánál.

**Április 29.**

A Félegyházi Közlönyben megjelent Kállainé Vereb Mária megemlékező cikke Mátyus Imre tagunkról, aki 2007-ben, 15 évvel ezelőtt hunyt el.

**Május 5-8.**

A Kecskeméti XV. Helyi Termék Ünnepen Fekete Beatrix, Kállainé Vereb Mária, Kisné Juhász Ilona és Mészáros Márta képviselte városunkat, egyben egyesületünket.

**Május 7.**

A Tavaszi virágünnepen kiadványainkat árusította Kapus Béláné, Mrázné Rádi Mária, Nemes Istvánné és Pallagi Ferencné.

**Május 19.**

A városalapítók hete keretében **előadást tartott Bánkiné dr. Molnár Erzsébet** tagunk *A székely és jászkun szabadság. A népi jogélet helyi törvényei* címmel.

**Május 27.**

**Móra István**ra emlékezett szülőházánál halálának 65. évfordulóján Mrázné Rádi Mária vezetőségi tagunk.

**Május 28.**  Küldöttségünk a vajdasági Keviben részt vett a Kevi Móra István Művelődési Egyesület kiállításmegnyitóján, amelyet Móra István és a Móra család emlékére rendeztek. Küldöttségünk tagjai voltak: Rosta Ferenc, Kapus Béláné, Kállainé Vereb Mária, Seres Antalné, Mrázné Rádi Mária. A kiállításon megnyitót mondott Kapus Béláné.

**Részt vettünk a megyei önkormányzat *Mi napunk* rendezvénysorozatán.**

Május 28-án, Hajóson Fekete Beatrix elnökhelyettes,

június 11-én, Nemesnádudvaron Fekete Beatrix és Kállainé Vereb Mária képviselte városunkat és egyesületünket.

**Július 23.**

A ***„Petőfi-futam”***lebonyolításában részt vett egyesületünk is. A rendezvényen Fekete Beatrix, Kapus Béláné és Seres Antalné várta a gyerekeket.

**Július 29-31.**

Balla László alpolgármester vezetésével küldöttség (dr. Tarjányi József, Kállainé Vereb Mária, Kisné Juhász Ilona) látogatott Segesvárra, Korondra. Fehéregyházán Petőfi-ünnepségen vettek részt, ahol **dr. Tarjányi József** Szabó Józseftől, a Fehéregyházi Petőfi Sándor Művelődési Egyesület elnökétől **kitüntető oklevelet vett át** Félegyháza és Fehéregyháza kulturális kapcsolatainak ápolásáért.

**Július 31.**

Koszorúzási ünnepség a Petőfi-szobornál, ünnepi beszédet Juhász István díszpolgárunk mondott.

**Augusztus 7.**

Petőfi-mellszobrot avatott Korond **–**városunk támogatásával **–** dr. Tarjányi József kezdeményezésére, aki avató beszédet mondott.

**Augusztus végére –** a Városi Civil Alap forrásából – elkészült az egyesület új honlapja: **www.morafke.hu**

**Szeptember 3-4.**

Koltón, a XXXIII. Petőfi-emléknapon **dr. Tarjányi József** képviselte városunkat, és előadást tartott *Petőfi nyomában a Kárpát-medencében* címmel.

**Szeptember 10.**

A XXIII. Libafesztivál keretében **–** a **Móra-udvar program**jában **–** újra megnyílt a Csorbóka könyvkereskedés. Előkészítette, szervezte és lebonyolította: Fekete Beatrix, Kapus Béláné, Kállainé Vereb Mária.

**Szeptember 17.**

A **XII. Virágos Félegyházáért mozgalom** eredményhirdetésére a könyvtárban került sor.

**Szeptember 23.**
**Szűts Tamás** tagunk **kiállításá**t Laczkóné dr. Szabó Klára díszpolgárunk nyitotta meg a könyvtárban.

**Október 8.**

Az alsó tagozatosok részére meghirdetett **Petőfi-rajzpályázat** eredményhirdetését a könyvtárban tartottuk.

A felkért szakmai zsűri megtekintette ***A mi Petőfink diáktalálkozó***ra készült videókat.

**Október 15.**

Részt vettünk az **Őszi virágünnepen.** Kiadványainkat árusította Fekete Beatrix, Kállainé Vereb Mária, Kapus Béláné, Kisné Juhász Ilona, Nyíki Mária, Seres Antalné.

**Október 21.**

A Félegyházi Közlöny október 21-i számában jelent meg dr. Luchmann Zsuzsanna tagunk írása megújult honlapunkról.

**Október 27.**

**100 évvel ezelőtt leplezték le Köllő Miklós Petőfi-szobrát.** Részt vettünk az ünnepség szervezésében. Ünnepi beszédet mondott Tóth Gyuláné tiszteletbeli tagunk.

**November 3.**

**Rádi András** tagunk kiállítása nyílt meg a könyvtárban.

**November 12.**

Megrendeztük ***A mi Petőfink***című, Petőfi nevét viselő Bács-Kiskun megyei iskolák diáktalálkozóját. Előkészítő, szervező munka: Kapus Béláné, Kállainé Vereb Mária, Fekete Beatrix, segítők: Garai Istvánné, Kisné Juhász Ilona, dr. Luchmann Zsuzsanna, Mrázné Rádi Mária, Nemes Istvánné, Seres Antalné. Hét megyei és két határon túli iskola készítette el és mutatta be videóját.

**November 17.**

A Petőfi-emlékévben újra kiadtuk **dr.Tarjányi József** szerkesztésében **a Szülőföldemen** c. könyvet.

**November 18.**

Részt vettünk a **Petőfi Bajtársi Egyesület** 50 éves évfordulós ünnepségén.

**November 24.**

***APetőfi-szobor utóélete*** címmel dr. Kőfalviné dr. Ónodi Márta és Tóth Gyuláné beszélgettek a közadakozásból elkészült, Fehéregyházának adományozott szoborról.

**December 22.** A városi önkormányzattal közösen megemlékezést szerveztünk Ficsór József polgármester halálának 10. évfordulója alkalmából. Beszédet Laczkóné dr. Szabó Klára díszpolgár mondott.

**December 31.**

**Koszorúztunk a Petőfi Emlékháznál**,és részt vettünk a városi könyvtár irodalmi délelőttjén.

**Kirándulás**

**A dr. Tarjányi József által kezdeményezett és a városi könyvtár által szervezett Petőfi-túrákon részt vettek tagjaink:**Szeptember 14.: Szabadszállás – Szalkszentmárton – Kunszentmiklós – Dunavecse;
Október 1.: Kiskőrös és
November 14.: Kecskemét úti céllal.

2022-ben Pásztor Ferenc sírját újítottuk fel önkormányzati támogatásból a Felsőtemetőben.

**Akikre büszkék vagyunk**

**Április 23.**

**Tóth Gyuláné** az Országos Petőfi Társaságban végzett munkájáért ***Petőfi-díj*ban részesült.**

**Május 22.**

Az ünnepi képviselő-testületi ülésen
***Kiskunfélegyházáért*** kitüntető díjban részesült **Tóth Gyuláné**,
***Kiskunfélegyháza Közművelődéséért*** kitüntető díjat vehetett át **Szűts Tamás**,
***Elismerő Oklevelet*** kapott **Nagy Sándorné**, **Seres Judit** és **Tóth Istvánné** tagunk.

**Július 3.**

Az Országos Honismereti Akadémián **honismereti emléklappal ismerték el dr. Tarjányi József** több évtizedes, a honismereti mozgalomban végzett **munkáját.**

*Szeretettel gratulálunk tagtársainknak!*

**A választmány 2022. évi munkájáról**

**Seres Antalné választmányi titkár beszámolója**

A választmány az egyesület belső képviseleti szerve, munkáját az Alapszabályzat 17. pontja alapján végzi. A közgyűlésnek tartozik beszámolási kötelezettséggel. A választmány 13 fővel dolgozott. 2022-ben **öt** alkalommal ülésezett, melyen áttekintette és értékelte az eltelt időszakban megvalósított egyesületi programokat, és megtervezte az elkövetkező időszak tennivalóit.

**Fájdalmas búcsút vettünk** négy tagunktól, akik az elmúlt évben hunytak el: **Sebőkné Kovács Katalin** (június), **Tarjányi Ilona** (július), **Kapus Béla** (november), **Mayer Lászlóné** (december)**.**

**Taglétszámunk: 2022. december 31-én 106 fő volt**. 2022-ben belépő 3 fő volt, 4 fő elhunyt és 9 fő törlésére került sor. **2021. december 31-énlétszámunk116 fő volt.**

**A tagsággal való kapcsolattartás** fontos eszköze a **Hírlevél**, melyet 2022-ben 2 alkalommal jelentettünk meg. Szinte minden szervezett eseményre – elsősorban e-mailen – meghívót készítettünk és küldtünk ki. Plakátokon, valamint a helyi médiában adtunk hírt a tervezett programjainkról. A kapcsolattartásban egyre inkább az e-mailen történő értesítést helyezzük előtérbe. A **www.morafke.hu honlapunk 2022 augusztusában megújult, elkészült facebook oldalunk is.**Rendszeresen részt vettünk az önkormányzat, a kulturális intézmények rendezvényein, alkalmanként a Bács-Kiskun Megyei Honismereti Egyesület programjain.Az elmúlt évben is tevékenyen dolgozott az **Irodalmi szekció** Kapus Béláné vezetésével. Tagjai: Fekete Beatrix, Kisné Juhász Ilona, dr. Luchmann Zsuzsanna, Mayer László, Mayer Lászlóné, Seres Judit és Tóth Istvánné.  **A tagság javaslataival állítottuk össze 2022-es programtervünket.**
Köszönöm a Választmány nevében tagságunknak, támogatóinknak mindazt a segítséget, amivel hozzájárultak ahhoz, hogy 2022-es terveinket eredményesen valósíthattuk meg, kérem a jövőben is szíves támogatásukat és aktív részvételüket.

**Az egyesület 2022. évi gazdálkodásáról**

**Balázs Józsefné gazdasági felelős beszámolója**

Nyitópénzkészlet 4.472.387.-

Bevétel 3.004.323.-

Kiadás 3.881.978.-

Záró pénzkészlet 3.594.732.-

**Bevételek:**

Tagdíjak 153.500.-

Kiadványokból 290.410.-

NAV 1% -ból 144.212.-

Támogatás 2.416.050.-

Kamat 151.-

Összesen: 3.004.323.-

**Kiadások:**

Koszorúk, sírcsokrok 121.141.-

Irodaszer, posta, hirdetés 42.895.-

Nyomda és egyéb ktg. 677.467.-

Petőfi diáktalálkozó 962.303.-

Anyagjellegű kiadás 154.047.-

Ügyviteli szolgáltatás 155.000.-

Weboldal, honlap 1.374.382.-

Síremlék felújítás 220.000.-

Egyéb összes ktg. 198.517.-

Bank ktg. 35.523.-

Összesen: 3.881.978.-

**Az Ellenőrző Bizottság 2022. évi üléseiről**

**Nemes Istvánné bizottsági elnök beszámolója**

Az Ellenőrző Bizottság 2022-ben két alkalommal ülésezett. November 22-én a pénzügyi tevékenységhez kapcsolódóan a tagdíjbefizetést vizsgáltuk, 29-én pedig az ügyviteli munkára figyelve a Határozatok könyvét tekintettük át. Megállapítottuk, hogy a tagdíjak, néhány kintlévőségtől eltekintve. befolytak, illetve a Határozatok könyvébe is rendben bevezetésre kerültek a tételek.

**A Móra Ferenc Közművelődési Egyesület 2023. évi tervei az egyesületi tagság ajánlásaival**

**Január12*.***

Részt vettünk és koszorúztunk a **doni áttörés 80. évfordulója** alkalmából szervezett **megemlékezés**en a Sportcsarnoknál található emlékműnél.**Január 20.**

A magyar kultúra napja alkalmából **Himnusz-mondó verseny**t szerveztünkazáltalános iskola 7-8. osztályos tanulói részvételével a könyvtárban.

**Január 27.**

**Tisztújító közgyűlést tartottunk a Hattyúházban.**Elnök: Kállainé Vereb Mária, elnökhelyettes: Tóth Istvánné, ügyvezető elnök: Fekete Beatrix, jegyző: Mrázné Rádi Mária, gazdasági felelős: Balázs Józsefné, ellenőrző bizottság elnöke: Nemes Istvánné, választmányi titkár: Seres Antalné.

**Február 7.**

**Felolvasó délutánttartottunk** a Hattyúházban **Móra Ferenc műveiből** egyesületünk, a Móra Társaság és a Nyugdíjas Pedagógus Klub tagjaival (Elhangzott történetek: Móra Ferenc: *Egy cár, akit várnak* c. művéből).

**Február 8.**

**Négyórás felolvasó délelőtt**Móra Ferenc műveiből az általános iskolások részvételével a Hattyúházban.

**Február 8.**

**Koszorúztunk** a Daru utcai Móra-szobornál**. A Móra téri Móra-szobornál ünnepi beszédet mondott dr. Tarjányi József** tiszteletbeli tagunk.

**Március 1.**

Elkészítettük a 2022. évi statisztikánkat.

A városi könyvtár és egyesületünk – a Petőfi-emlékévben **– Petőfi rajzpályázatot hirdetett** a petőfiszállási és a félegyházi általános iskolák felső tagozatos tanulói részére.

**Március 2.**

Egy ember tragédiája**. A Madách dédunoka, Kuchinka Vilmos sorsa.** Mayer László egyesületünk tagunk előadása hangzott el, közreműködött Mészáros Márta.

**Március 6.**

Elhelyeztük koszorúnkat **Holló László** mellszobránál a Petőfi téren.

**Március 14.**

A Petőfi-emlékévben **Petőfi szavalóversenyt szerveztünk** városunk középiskolásainak részvételével a könyvtárral közösen.

**Március 14**.

Koszorúztunk **Boczonádi Szabó József** honvédzászlós síremlékénél a Felsőtemetőben.

**Március 15.**

Részt vettünk a városi ünnepségen, és elhelyeztük az emlékezés virágait a **Petőfi-szobornál.**

**Március 17.**

A Felsőtemetőben **Héjjas Istvánra,** az egyesület örökös elnökhelyettesére, halálának 15**.** évfordulója alkalmából emlékezett **Kertész Jánosné** tiszteletbeli tagunk.

**Március 28.**

**Pálfy Gusztáv-emléknap** a városi önkormányzattal és a Platán Utcai Általános Iskolával közös szervezésben.

**Március 31.**

**A Móra Ferenc Közművelődési Egyesület évi rendes közgyűlése.**

**Április 13.**

**A költészet napja alkalmából felolvasónap**ot tartunk **Petőfi verseiből** a könyvtárban.**Április 18.**

A Petőfi-emlékévben **töltsünk egy órát Petőfi-kutatóink „társaságában” –** az Ótemplom kertjének domborműveinél emlékezünk Pásztor Ferencre, Reményi Edére, dr. Cserép Józsefre, Simay Ferencre, dr. Kiss Istvánra és Fekete Jánosra.

**Április 22.**

Szolnokon, az Utazás Kiállításon és június 25-én Kecskeméten, a Hungarikum Fesztiválon Fekete Beatrix és Kállainé Vereb Mária képviseli városunkat és egyesületünket.

**Április 29.**

A Tavaszi virágünnep programjában **a XIII. Virágos Félegyházáért felhívás közzététele.**

**Május 11.**

**Bánkiné dr. Molnár Erzsébet előadása** a városalapítók hete jegyében:***Az újratelepült Félegyháza első három évtizede: 1743-1773.***

**Május 17.**

**Dr. Fazekas Istvánra**, egyesületünk volt elnökére **emlékezünk** és koszorúzunk halálának 15. évfordulóján szegedi sírjánál. **Látogatás a szegedi Móra Ferenc Múzeumba.** Utazás vonattal.

**Június 3.**

Egynapos autóbuszos kirándulást szervezünk **Pozsonyba.**

**Június 14.**

Séta **Istók János** két köztéri szobrához (Móra Ferenc és dr. Holló Lajos) a szobrászművész születésének 150. évfordulója alkalmából.

**Június 26.**

Halálának 130. évfordulójánemlékezünk **Boczonádi Szabó Józsefre** a Petőfi Bajtársi Egyesülettel közösen a felsőtemetői síremlékénél.A szabadságharc őrnagyára Juhász István tiszteletbeli tagunk emlékezik.

**Július 19.**

**Koszorúzunk Móra Ferenc** születésének 144. évfordulóján.

110 éve halt meg **Móra Márton,** megemlékezés és koszorúzás alsótemetői sírjánál.

**Július 31.**

Koszorúzás **Petőfi Sándor** halálának 174. évfordulóján.

**Augusztus 17.**

**Terescsényi Endre** (1923-2003) festőművész emlékkiállítása a Hattyúházban.

**Szeptember 9.**

A XXIV. Libafesztivál keretében részvétel a **Móra-udvar programjaiban.**

**Szeptember 16.**

**A XIII. Virágos Félegyházáért mozgalom díjátadó ünnepség**e a könyvtárban.

**Szeptember 27.**

A Petőfi-emlékévben **Petőfi-fordítóinkat** tiszteljük meg egy sétával az **Ótemplom kertjében.**

**Október 5.**

**Fekete János** helytörténészre, egyesületünk korábbi elnökére emlékezünk halálának 15. évfordulója alkalmából felsőtemetői sírjánál. **Fekete János *Múltidéző*** c. könyve alapján irodalmi estet tartunk a szerző Petőfihez kötődő írásaiból a városi könyvtárban. Összeállítja: dr. Luchmann Zsuzsanna, az irodalmi szekció tagja.

**Október 7**.

A **Petőfi-rajzpályázat** eredményhirdetése a városi könyvtárral közösen.

**Október 14.** Részt veszünk az **Őszi virágvásár** programjában a Petőfi téren.

**Október 19**.

**Dalmay Árpád** tagunk előadása a kárpátaljai Petőfi-kultusz ápolásáról.

**December 7.**

110 éve született és 25 éve hunyt el **Szántó Piroska.** Kiállítás a Hattyúházban.

**December 31.**

**Koszorúzás a Petőfi Emlékháznál.**

**Az irodalmi szekció** tagjai a Móra Ferenc és Móra István tanárait bemutató könyv összeállításán dolgoznak.

**Folytatjuk jeles nagyjaink sírjának felújítását**
Szalay Gyula sírjának rendbetételével.

**Költségtervezet a 2023. évi programokhoz**

**Várható bevételi források ezer Ft-ban:**

Tagdíjak                               150E

NAV 1% 50E

Pályázat   750E

Kiadvány értékesítés           50E

2022. évi meglévő            3.419E

ÖSSZESEN:                   4.419E

**Várható kiadások:**

Irodaszer, nyomtatvány         40E

Nyomdaköltség                     200E

Koszorú, virág                      100E

Ügyviteli szolg.                150E

Anyagjellegű kiadás 100E

Bank ktg.                           35E

Egyéb ktg. 100E

Tartalék                             3.694E

ÖSSZESEN:               4.419E

**FELHÍVÁS TAGJAINKHOZ!**

Kérjük, hogy t**agdíját** szíveskedjen **rendezni** a közgyűlésen, ill. **legkésőbb az első negyedévben.**

**Az 1500.- Ft-os összeget befizetheti az egyesület számlájára (11732071-21002571) vagy személyesen a könyvtárban.**

**Kérjük, támogassa adója 1 %-ával egyesületünket! Adószám: 19039248-1-03.**

****

**Kézirat gyanánt.
Kiadja: a Móra Ferenc Közművelődési Egyesület Kiskunfélegyháza, Szent János tér 9.**

**Összeállította: Fekete Beatrix ügyvezető elnök**

**Lektorálta: Tóth Istvánné elnökhelyettes**

**Felelős kiadó: Kállainé Vereb Mária elnök**

**Készült 100példánybana NEAO-KP-1-2023/2-000386 sz. pályázat támogatásával a Patyi Papírbolt sokszorosítóján**